RaptorDB - the Document Store - CodeProject 11,412,389 members (67,227 online)
Last Visit: 31-Dec-99 19:00 Last Update: 26-Apr-15 14:21Refresh1 Pastel Heart Wreath | Sympathy Flowers | Flowers of Fort Lauderdale
SKU: SF51165 Categories: Funeral, Funeral Wreaths, Sympathy Dié boeke op kortlyste van Media24 se boekpryse | Netwerk24
Dié boeke op kortlyste van Media24 se boekpryse
Nathan Trantraal se boek Wit isssie ’n colour nie is benoem vir die Recht Malan-prys vir niefiksie.
Die kortlyste vir die Media24-boekpryse vir vanjaar is pas bekendgemaak. Dié pryse word in ses kategorieë toegeken en het ’n gesamentlike prysgeld van R210 000.
Met die pryse word jaarliks erkenning gegee aan die beste boeke wat in die voorafgaande jaar deur boekuitgewerye in die Media24-groep gepubliseer is. Dié uitgewerye sluit NB-Uitgewers (met drukname soos Human & Rousseau, Tafelberg, Kwela Boeke en Queillerie), sowel as Jonathan Ball Publishers, in.
Onafhanklike keurpanele het die kortlyste saamgestel uit 80 titels wat voorgelê is. Die kortlyste bestaan uit drie titels elk, afgesien van die Elisabeth Eybers-prys waar twee bundels vanjaar in aanmerking kom.
Die digter Pieter Odendaal se bundel Asof geen berge ooit hier gewoon het nie is benoem vir die Elisabeth Eybers-prys vir poësie.
W.A. Hofmeyr-prys vir Afrikaanse fiksie (romans, kortverhale, drama)
Die dao van Daan van der Walt deur Lodewyk G. du Plessis (Tafelberg)
Die ongelooflike onskuld van Dirkie Verwey deur Charl-Pierre Naudé (Tafelberg)
Die troebel tyd deur Ingrid Winterbach (Human & Rousseau)
Lodewyk G. du Plessis se roman Die dao van Daan van der Walt is benoem vir die W.A. Hofmeyr-prys vir Afrikaanse fiksie.
Herman Charles Bosman-prys vir Engelse fiksie (romans, kortverhale, drama)
The Ones with Purpose deur Nozizwe Cynthia Jele (Kwela Boeke)
Soweto, Under the Apricot Tree deur Niq Mhlongo (Kwela Boeke)
The Hum of the Sun deur Kirsten Miller (Kwela Boeke)
Recht Malan-prys vir niefiksie
The Last Words of Rowan du Preez deur Simone Haysom (Jonathan Ball Publishers)
Steinheist deur Rob Rose (Tafelberg)
Wit issie ’n colour nie deur Nathan Trantraal (Kwela Boeke)
Elisabeth Eybers-prys vir digbundels
The History of Intimacy deur Gabeba Baderoon (Kwela Boeke)
Asof geen berge ooit hier gewoon het nie deur Pieter Odendaal (Tafelberg)
M.E.R.-prys vir jeugverhale
The Reject deur Edyth Bulbring (Tafelberg)
Kraak deur Rouxnette Meiring (Tafelberg)
Mine deur Sally Partridge (Human & Rousseau)
M.E.R.-prys vir geïllustreerde kinderboeke
Stories vir pikkies en peuters deur Gertie Smit, geïllustreer deur Samantha van Riet, Tumi K. Steyn, Tasia Rosser en Melany Pietersen (Tafelberg)
Bennie Boekwurm se mooiste sprokies deur Louise Smit, geïllustreer deur Johann Strauss (Human & Rousseau)
Die legendariese Lua Verwey deur Dihanna Taute, geïllustreer deur Theodore Key (Human & Rousseau)
* Die wenner in elke kategorie ontvang R35 000. By die M.E.R.-prys vir geïllustreerde kinderboeke word die prysgeld verdeel tussen die skrywer en illustreerder(s).
Die pryse word op Donderdag 13 Junie in Kaapstad toegeken.
Meer oor: Media24
Roerende verhaal bly draal
Skryf as terapie teen verlies